***Za šolski radio: 10. 5. 2023 ob 10.10***

**GALA:**

**Drage dijakinje, dijaki, profesorice, profesorji, vodstvo šole in ostali zaposleni na ŠC PET!**

V tednu od 17. do 21. 4. smo v organizaciji EKOŠOLE in v sodelovanju z dijaško skupnostjo praznovali dan Zemlje. Pod sloganom **»Vlagajmo v naš planet«** se ja na naši šoli res veliko dogajalo, zato smo dijakinje in dijake povprašali o dogajanju in vtisih:

**ANDRAŽ J.:**

 Všeč mi je bila ura **kemije**, saj smo merili onesnaženost voda.

**TIA:**

 Ja, voda res ni nekaj samoumevnega, slednje smo spoznavali tudi pri uri **sociologije**, ko smo si ogledali dokumentarno oddajo Žejni svet in se zamislili.

**ANDRAŽ M.:**

Navdušen sem bil, ko smo pri uri **umetnosti** ustvarjali plakate z ekološko tematiko, opozarjali na podnebne spremembe, preveliko količino zavržene hrane, v jedilnici pa pripravili razstavo ob dnevu Zemlje.

**TONJA:**

 Tokrat je bila tudi ura **angleščine** v znamenju EARTH DAY 2023, zato smo zbirali podatke, kaj lahko vsak posameznik podari materi Zemlji za njen rojstni dan. V učnem podjetju pa smo na rabljene majice pisali misli, citate na ekološko temo.

**NIK:**

**V okviru pouka** **geografije smo se odzvali vabilu predstavništva Evropske komisije v Sloveniji na zeleni teden v Hiši EU v Ljubljani. V Hiši EU so pripravili brezplačne aktivnosti, s katerimi smo praznovali svetovni dan Zemlje, ki ga praznujemo že od leta 1970 in zdi se, da se človeštvo že več kot 50 let neuspešno trudi spremeniti odnos do svojega planeta.**

**Dan opozarja na ranljivost in enkratnost planeta, na katerem živimo. Vsi potrebujemo zdravo Zemljo, ki bo podpirala naša delovna mesta, preživetje, zdravje in srečo. Zdrav planet ni možnost – je nuja! Skupaj moramo vlagati v svoj planet, saj je edino zelena prihodnost uspešna prihodnost. Zemljo najbolj ogroža** **človek. Zaradi človeka so v nevarnosti rastline, ptice in druge živali, oceani, reke, travniki in gozdovi. In ker naravne vire trošimo hitreje, kot se ti obnavljajo, letošnje prireditve potekajo pod sloganom: »Vlagajmo v svoj planet.«**

**MIRANDA:**

 V petek, 21. 4. 2023, pa je bil res praznik. Dan Zemlje. V avli šole ter v jedilnici smo pripravili stojnice z izdelki, usmerili pozornost v trajnostni razvoj gospodarjenja, v krožno gospodarjenje, ki sloni na treh temeljih: popravi, ponovno uporabi, recikliraj. S krožnim gospodarstvom podaljšujemo uporabnost določenih izdelkov, zmanjšujemo porabo naravnih virov in energije ter tako zmanjšujemo vplive globalnega segrevanja na podnebne spremembe. Res hudo, kako lahko mlad človek z ozaveščanjem pomaga ohranjati planet.

**ALDIN:**

Mi smo pa posadili na desetine sadik paradižnika in paprike, učiteljice in učitelji so prispevali sadike vrtnih in sobnih rastlin, semena. Poleg izmenjevalnice rastlin je potekala tudi izmenjevalnica rabljenih knjig in oblačil ter obutve. Zbirali smo šolske potrebščine za otroke iz ogroženih družin. HVALA vsem, ki ste prispevali, saj smo zbrali kar 2 veliki vreči, BRAVO MI! Bravo VSI na ŠC PET!

**TAJDA:**

… Da pa naša Zemlja in vsi mi danes lažje dihamo, pa je zaradi naše okolice šole, saj je smo v tednu od 17. aprila. do 5. maja **čistili okolico** šole in poskrbeli za prijetnejše bivanje na naši Zemlji, ki bo spet zaplesala …

***… Pesem (Alja, Marcel)***